Супермэн

Супермэ́н або суперме́н () — выдуманы супергерой, персанаж коміксаў выдавецтва DC Comics і культавы амерыканскі герой. У іранічным значэнні — чалавек, упэўнены ў сваёй перавазе над іншымі.

Супермэн быў створаны мастаком Джо Шустэрам і пісьменнікам Джэры Сінгелам і ўпершыню з’явіўся ў коміксе Action Comics#1 у 1938 годзе.

Супермэн нарадзіўся на планеце Крыптон і атрымаў імя Кал-Эл. Калі ён быў дзіцём, бацькі адправілі яго на Зямлю на маленькім касмічным караблі за некалькі імгненняў да таго, як Крыптон быў знішчаны ў выніку прыроднага катаклізму. Яго карабель прызямліўся недалёка ад выдуманага гарадка Смолвіль. Ён быў знойдзены і ўсыноўлены фермерамі Джонатанам і Мартай Кент, якія назвалі яго Кларкам Кентам. Кларк развіў розныя звышчалавечыя здольнасці, такія як неверагодная сіла і непранікальная скура. Яго прыёмныя бацькі параілі яму выкарыстоўваць свае здольнасці на карысць чалавецтва, і ён вырашыў змагацца са злачыннасцю. Каб абараніць сваё асабістае жыццё, ён пераапранаецца ў стракаты касцюм і выкарыстоўвае псеўданім «Супермэн», калі змагаецца са злачыннасцю. Персанаж, як правіла, носіць сіні касцюм, чырвоны плашч і чырвона-жоўты сімвал «S» на грудзях. Кларк жыве ў выдуманым амерыканскім горадзе Метропаліс, дзе ён працуе журналістам у Daily Planet.

Супермэн — гэта архетып супергероя: ён носіць дзіўны касцюм, выкарыстоўвае кодавае імя і змагаецца са злом з дапамогай экстраардынарных здольнасцей. Хоць ёсць больш раннія персанажы, якія, магчыма, адпавядаюць гэтаму вызначэнню, менавіта Супермэн папулярызаваў жанр супергерояў і ўсталяваў яго ўмоўнасці. Ён быў самым прадаваным супергероем у амерыканскіх коміксах да 1980-х гадоў.

 Сілы і здольнасці 

 Сверхчалавечая сіла, цягавітасць, спрыт, рэфлексы
 Палепшаны зрок
 Палёт
 Суперхуткасць
 Непаражальнасць
 Рэгенерацыя
 Суперінтэлект
 Паглынанне сонечнай энергіі

 Фільмы і серыялы 
 Год  Фільм  Акцёр  Апісанне 1948  Супермэн  Кірк Элін Гэта быў самы прыбытковы шматсерыйны фільм у гісторыі кіно. 1950  Чалавек-Атам супраць Супермэна  Кірк Элін  1951  Супермэн і людзі-краты Джордж Рыўз  1951—1958  Прыгоды Супермэна  Джордж Рыўз  1978  Супермэн  Крыстафер Рыў  Самы паспяховы мастацкі фільм пра Супермэна. У ім Супермэн упершыню сустрэўся з Лексам Лютарам. 1980  Супермэн 2  Крыстафер Рыў  Супермэн змагаецца з трыма крыптонцамі. 1983  Супермэн 3  Крыстафер Рыў  1987  Супермэн 4: У пошуках міру  Крыстафер Рыў  1988—1992  Супербой  Джон Хеймс Джэрард Крыстафер  1993—1997  Лоіс і Кларк: Новыя прыгоды Супермэна  Дзін Кейн  2001—2011  Таямніцы Смолвіля  Том Уэлінг  Серыял пра юнацтва Кларка Кента і момант яго станаўлення супергероем. 2006  Вяртанне Супермэна Брэндан Раўт  2013  Чалавек са сталі  Генры Кэвел  Перазапуск гісторыі Супермэна. 2016  Бэтмэн супраць Супермэна: Досвітак справядлівасці  Генры Кэвел  Першая сустрэча Супермэна з Бэтмэнам і Цуда-жанчынай у кіно.2020Супермэн і ЛоісТайлер ГэклінСпін-оф серыяла «Легенды заўтрага».

 Мультфільмы 
Мультсерыялы:

 Супермэн (1941—1943)
 Новыя Прыгоды Супермэна (1966—1970)
 Супермэн (1988)
 Супермэн (1997—2000)

Мультфільмы:

 Супермэн: Брэйніяк Атакуе (2006)
 Супермэн: Судны дзень (2007)
 Цёмная Ліга Справядлівасці: Вайна Апакаліпсіса (2020)

 Крыніцы 

 Літаратура 


 Спасылкі 

 Афіцыйны вэб-сайт
 Супермэн у Базе даных DC
 Супермэн на IMDb

Катэгорыя:Супергероі DC Comics